nibzard/narodne-novine-full-text-markdown huggingface dataset:
## Odluka o iskazivanju povjerenja članovima Vlade Republike Hrvatske mr. Ivanu Đurkiću i dr. Mileni Žic Fuchs

### NN 29/1999 (26.3.1999.), Odluka o iskazivanju povjerenja članovima Vlade Republike Hrvatske mr. Ivanu Đurkiću i dr. Mileni Žic Fuchs

# ZASTUPNIČKI DOM HRVATSKOGA DRŽAVNOG SABORA

Na temelju članka 112. Ustava Republike Hrvatske i članka 98. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 12. ožujka 1999., donio je

## **ODLUKU**

### **O ISKAZIVANJU POVJERENJA ČLANOVIMA VLADE REPUBLIKE HRVATSKE**

Zastupnički dom Hrvatskoga državnog sabora iskazuje povjerenje članovima
Vlade Republike Hrvatske

mr. IVANU ĐURKIĆU, ministru poljoprivrede i šumarstva,

dr. MILENI ŽIC FUCHS, ministrici znanosti i tehnologije.

Klasa: 080-02/99-01/28

Zagreb, 12. ožujka 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 29/1999-586
## Odluka o postavljenju dr. Zorana Andrića izvanrednog i opunomoćenog veleposlanika Republike Hrvatske u Republici Indiji, i za izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki, sa sjedištem u New Delhiju

### NN 29/1999 (26.3.1999.), Odluka o postavljenju dr. Zorana Andrića izvanrednog i opunomoćenog veleposlanika Republike Hrvatske u Republici Indiji, i za izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki, sa sjedištem u New Delhiju

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. ZORANA ANDRIĆA izvanrednog i opunomoćenog veleposlanika
Republike Hrvatske u Republici Indiji, i za izvanrednog i opunomoćenog
veleposlanika Republike Hrvatske u Demokratskoj Socijalističkoj Republici
Šri Lanki, sa sjedištem u New Delhiju.

Ova Odluka stupa na snagu danom donošenja.

Broj: 081-99-565/1
Zagreb, 17. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 29/1999-589
## Odluka o potvrđivanju izbora Branimira Glavaša za župana Osječko-baranjske županije

### NN 29/1999 (26.3.1999.), Odluka o potvrđivanju izbora Branimira Glavaša za župana Osječko-baranjske županije

# **PREDSJEDNIK REPUBLIKE HRVATSKE**

Na osnovi članka 32. stavka 3. Zakona o lokalnoj samoupravi i upravi
("Narodne novine" broj 90/92., 94/93. i 117/93.), donosim

## **ODLUKU**

kojom na prijedlog Vlade Republike Hrvatske, potvrđujem izbor BRANIMIRA
GLAVAŠA za župana Osječko-baranjske županije.

Broj: 081-99-544/1
Zagreb, 15. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 29/1999-590
## Odluka o imenovanju Zdeslava Perkovića zamjenikom ravnatelja Državnog protokola Republike Hrvatske

### NN 29/1999 (26.3.1999.), Odluka o imenovanju Zdeslava Perkovića zamjenikom ravnatelja Državnog protokola Republike Hrvatske

# **PREDSJEDNIK REPUBLIKE HRVATSKE**

Na osnovi članka 4. Odluke o Državnom protokolu Republike Hrvatske ("Narodne
novine" broj 25/94. i 13/99.) i članka 12. Pravilnika o unutarnjem redu
Državnog protokola, donosim

## **ODLUKU**

### **O IMENOVANJU ZAMJENIKA RAVNATELJA DRŽAVNOG PROTOKOLA REPUBLIKE HRVATSKE**

ZDESLAV PERKOVIĆ imenuje se zamjenikom ravnatelja Državnog protokola
Republike Hrvatske.

Ova Odluka stupa na snagu danom donošenja.

Broj: 081-99-458/1
Zagreb, 3. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 29/1999-591
## Odluka o imenovanju Ivice Ropuša savjetnikom Predsjednika Republike Hrvatske za međustranačke odnose

### NN 29/1999 (26.3.1999.), Odluka o imenovanju Ivice Ropuša savjetnikom Predsjednika Republike Hrvatske za međustranačke odnose

# **PREDSJEDNIK REPUBLIKE HRVATSKE**

Na osnovi članka 106. Ustava Republike Hrvatske i članka 6. Odluke o
Uredu Predsjednika Republike Hrvatske ("Narodne novine" broj 86/94.), donosim

## **ODLUKU**

### **O IMENOVANJU SAVJETNIKA PREDSJEDNIKA REPUBLIKE HRVATSKE ZA MEĐUSTRANAČKE ODNOSE**

IVICA ROPUŠ imenuje se savjetnikom Predsjednika Republike Hrvatske za
međustranačke odnose.

Ova Odluka stupa na snagu danom donošenja.

Broj: 081-99-219/1
Zagreb, 5. veljače 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 29/1999-592
## Odluka o imenovanju Marijana Gubića pomoćnikom savjetnika Predsjednika Republike za međunarodne odnose s javnošću

### NN 29/1999 (26.3.1999.), Odluka o imenovanju Marijana Gubića pomoćnikom savjetnika Predsjednika Republike za međunarodne odnose s javnošću

# **PREDSJEDNIK REPUBLIKE HRVATSKE**

Na osnovi članka 106. Ustava Republike Hrvatske i članka 6. Odluke o
Uredu Predsjednika Republike Hrvatske ("Narodne novine" broj 86/94.), donosim

## **ODLUKU**

### **O IMENOVANJU POMOĆNIKA SAVJETNIKA PREDSJEDNIKA REPUBLIKE HRVATSKE ZA MEĐUNARODNE ODNOSE S JAVNOŠĆU**

MARIJAN GUBIĆ imenuje se pomoćnikom savjetnika Predsjednika Republike
Hrvatske za međunarodne odnose s javnošću.

Ova Odluka stupa na snagu danom donošenja.

Broj: 081-99-587/1
Zagreb, 19. ožujka 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 29/1999-593
## Naredba o izmjenama i dopunama Naredbe o visini naknade za sigurnost plovidbe koju plaćaju strane jahte i brodice namijenjene razonodi ili športu

### NN 29/1999 (26.3.1999.), Naredba o izmjenama i dopunama Naredbe o visini naknade za sigurnost plovidbe koju plaćaju strane jahte i brodice namijenjene razonodi ili športu

# MINISTARSTVO POMORSTVA, PROMETA I VEZA

Temeljem članka 1043. stavka 1. točke 44. Pomorskog zakonika ("Narodne
novine", broj 17/94, 74/94 i 43/96), ministar pomorstva, prometa i veza
donosi

## **NAREDBU**

### **O IZMJENAMA I DOPUNAMA NAREDBE O VISINI NAKNADE ZA SIGURNOST PLOVIDBE KOJU PLAĆAJU STRANE JAHTE I BRODICE NAMIJENJENE RAZONODI ILI ŠPORTU**

Članak 1.

U Naredbi o visini naknade za sigurnost plovidbe koju plaćaju strane
jahte i brodice namijenjene razonodi ili športu točka 2. mijenja se na
način da se:

riječ "1998." zamjenjuje riječju "1999.",

iza riječi "20%" dodaju riječi "a prilikom ponovne prijave u četvrtoj
godini za redom, iznosi naknada umanjuju se za 30%".

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/99-02/12
Urbroj: 530-01-99-1
Zagreb, 10. ožujka 1999.

Ministar
**mr. Željko Lužavec,** v. r.

Naredba, NN 29/1999-595
## Pravilnik o izmjenama i dopunama Pravilnika o unutarnjem redu u Parku prirode "Kopački rit

### NN 29/1999 (26.3.1999.), Pravilnik o izmjenama i dopunama Pravilnika o unutarnjem redu u Parku prirode "Kopački rit

# DRŽAVNA UPRAVA ZA ZAŠTITU PRIRODE I OKOLIŠA

Na temelju članka 30. stavka 1. Zakona o zaštiti prirode ("Narodne novine"
br. 30/94 i 72/94), članka 14. stavka 2., a u svezi s člankom 11. stavkom
2. Zakona o izmjenama i dopunama Zakona o ustrojstvu i djelokrugu ministarstava
i državnih upravnih organizacija ("Narodne novine" br. 131/97), ravnatelj
Državne uprave za zaštitu prirode i okoliša donosi

## **PRAVILNIK**

### **O IZMJENAMA I DOPUNAMA PRAVILNIKA O UNUTARNJEM REDU U PARKU PRIRODE "KOPAČKI RIT"**

Članak 1.

U Pravilniku o unutarnjem redu u Parku prirode "Kopački rit" ("Narodne
novine" br. 84/98) članak 14. mijenja se i glasi:

"Na području Parka prirode gospodarenje šumama provodi se prema odredbama
Zakona o šumama, uz ishođenje uvjeta zaštite prirode koje izdaje Državna
uprava za zaštitu prirode i okoliša (u daljnjem tekstu: Državna uprava).

Sječa šume može se izvoditi ako su uvjeti zaštite prirode ugrađeni u
šumsko-gospodarske osnove.

Na području Posebnog zoološkog rezervata zabranjena je sječa prirodnih
šumskih sastojina i prirodnih vrsta drveća i grmlja, osim ako se sječa
obavlja u cilju uklanjanja stranih (alohtonih) vrsta, uz ishođenje uvjeta
zaštite prirode koje utvrđuje Državna uprava."

Članak 2.

U članku 18. stavku 1. Pravilnika riječi: "31. lipnja" mijenjaju se
i glase: "30. lipnja".

Članak 3.

U članku 23. stavak 3. Pravilnika mijenja se i glasi:

"Iznimno, na području Parka prirode, osim na području utvrđenom stavkom
1. i 2. ovoga članka, dopušten je sanitarni, uzgojni i trofejni lov na
jelena (Cervus elaphus), divlju svinju (Sus scropha) i običnu srnu (Capreolus
capreolus) prema odredbama Zakona o lovu, uz ishođenje uvjeta zaštite prirode
koje utvrđuje Državna uprava.

Na rubnim dijelovima Parka prirode, koji su izvan ograda koje štite
poljoprivredne površine, dopušten je lov na sitnu divljač, osim na ptice
močvarice, uz ishođenje uvjeta zaštite prirode koje utvrđuje Državna uprava."

Članak 4.

Članak 26. Pravilnika mijenja se i glasi:

"Ovlaštenici prava lova na lovištima utvrđenim sukladno članku 23. stavku
4. Pravilnika dio lovišta ne mogu iznajmiti niti dati u koncesiju, a niti
na ta područja mogu voditi strane lovce i lovačke grupe."

Članak 5.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 612-07/98-09/13
Urbroj: 542-08-VM-99-3
Zagreb, 4. ožujka 1999.

Ravnatelj
**dr. Ante Kutle,** v. r.

Pravilnik, NN 29/1999-597
## Uredba o izmjeni Carinskog zakona

### NN 30/1999 (29.3.1999.), Uredba o izmjeni Carinskog zakona

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Hrvatskoga
državnog sabora ("Narodne novine", broj 131/98), Vlada Republike Hrvatske
je na sjednici održanoj 25. ožujka 1999. godine, donijela

## **UREDBU**

### **O IZMJENI CARINSKOG ZAKONA**

Članak 1.

U Carinskom zakonu ("Narodne novine", br. 53A/91, 64/91, 33/92, 106/93
i 92/94), u članku 292. stavak 1. mijenja se i glasi:

"(1) Pri vraćanju robe koja je bila privremeno izvezena radi prerade,
dorade ili obrade (oplemenjivanje) carinu čini razlika između svote carine
obračunate za robu koja se vraća s oplemenjivanja i svote carine koja bi
se platila u slučaju da se na isti dan uvozno carini roba koja je bila
privremeno izvezena".

Iza stavka 1. dodaju se tri nova stavka 2., 3. i 4. koji glase:

"(2) Pri obračunu svota carine iz stavka 1. ovog članka:

a) za izračun svote carine za robu koja se oplemenjena vraća iz inozemstva
mjerodavni su podaci o vrsti robe (tarifni stavak), te količini i stanju
robe iskazani podnijetom uvoznom carinskom deklaracijom, te carinska stopa
i svota carine prema mjernoj jedinici proizvoda koji važe na dan podnošenja
te deklaracije;

b) za izračun svote carine za robu koja je bila privremeno izvezena
u inozemstvo mjerodavni su podaci o vrsti robe (tarifni stavak), količini
i stanju robe utvrđeni carinskom deklaracijom za privremeni izvoz robe,
te carinska stopa i svota carine po mjernoj jedinici proizvoda koji za
takvu robu (privremeno izvezenu robu) važe na dan podnošenja uvozne carinske
deklaracije za robu koja se vraća s oplemenjivanja.

(3) Ako je svota carine za privremeno izvezenu robu (stavak 2. pod b)
veća od svote carine za robu koja se oplemenjena vraća iz inozemstva (stavak
2. pod a), za proizvode dobivene oplemenjivanjem carina se neće obračunavati.

(4) Privremeno se radi prerade, dorade i obrade (oplemenjivanja) može
iz Republike Hrvatske izvoziti roba koja se sukladno propisima i ispravama
koje prate robu pri izvozu ili uvozu smatra proizvodom hrvatskog podrijetla."

Dosadašnji stavak 2. i 3. postaju stavak 5. i 6. istog članka.

Članak 2.

Odredbe ove Uredbe ne odnose se na poslove privremenog izvoza robe na
preradu, doradu i obradu (oplemenjivanje), koji su započeti prije stupanja
na snagu ove Uredbe. Na te poslove primjenjuju se odredbe propisa koji
su važili na dan započinjanja odgovarajućega posla.

Članak 3.

Danom primjene ove Uredbe prestaje važiti Uredba o izmjeni Carinskog
zakona ("Narodne novine", broj 60/98, isp. 62/98).

Članak 4.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 413-01/98-02/04
Urbroj: 5030116-99-2
Zagreb, 25. ožujka 1999.

Predsjednik
**mr. Zlatko Mateša,** v. r.

Uredba, NN 30/1999-600
## Uredba o izmjenama i dopunama Zakona o trgovini

### NN 30/1999 (29.3.1999.), Uredba o izmjenama i dopunama Zakona o trgovini

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Hrvatskoga
državnog sabora ("Narodne novine", broj 131/98), Vlada Republike Hrvatske
je na sjednici održanoj 25. ožujka 1999. godine, donijela

## **UREDBU**

### **O IZMJENAMA I DOPUNAMA ZAKONA O TRGOVINI**

Članak 1.

U Zakonu o trgovini ("Narodne novine", broj 11/96) iza članka 10. dodaje
se članak 10 A. koji glasi:

"Članak 10 A.

Iznimno od članka 10. ovog Zakona Vlada Republike Hrvatske može za određenu
robu propisati obavljanje trgovine na veliko samo u posebnim prostorijama
odnosno skladištima.

Propisom iz stavka 1. ovoga članka određuju se posebni uvjeti glede
prostorija odnosno skladišta, uvjeti za skladištenje robe i dr."

Članak 2.

Članak 24. mijenja se i glasi:

"Za robu čija svojstva zahtijevaju posebno rukovanje i čuvanje, Vlada
može odrediti posebne uvjete uz koje se ta roba može uvoziti."

Članak 3.

Iza članka 62. dodaje se članak 62 A. koji glasi:

"Članak 62 A.

Ako nadležni tržišni inspektor prilikom nadzora utvrdi da se trgovina
na veliko određene robe ne obavlja u odgovarajućim prostorijama ili skladištima
ili da se određena roba uvozi suprotno propisanim uvjetima, rješenjem će
se privremeno zabraniti obavljanje trgovine do otklanjanja nepravilnosti.

Žalba protiv rješenja ne zadržava izvršenje rješenja."

Članak 4.

U članku 66. stavku 1. dodaje se podstavak 1. koji glasi:

" - obavlja trgovinu s inozemstvom suprotno propisanim uvjetima (članak
24)."

Dosadašnji podstavci 1 do 9 postaju podstavci 2 do 10.

Članak 5.

U članku 67. stavku 1. iza podstavka 1 dodaje se podstavak 2 koji glasi:

"- prodaje određenu robu na veliko u suprotno propisanim uvjetima (članak
10 A.)."

Dosadašnji podstavci 2 do 11 postaju podstavci 3 do 12.

Članak 6.

Danom primjene ove Uredbe prestaje važiti Uredba o izmjenama i dopunama
Zakona o trgovini ("Narodne novine", broj 101/98).

Članak 7.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 330-01/95-01/01
Urbroj: 5030116-99-1
Zagreb, 25. ožujka 1999.

Predsjednik
**mr. Zlatko Mateša,** v. r.

Uredba, NN 30/1999-601
## Uredba o dopunama Zakona o sanaciji određenih poduzeća

### NN 30/1999 (29.3.1999.), Uredba o dopunama Zakona o sanaciji određenih poduzeća

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Hrvatskoga
državnog sabora ("Narodne novine", broj 131/98) Vlada Republike Hrvatske
je na sjednici održanoj 25. ožujka 1999. godine donijela

## **UREDBU**

### **O DOPUNAMA ZAKONA O SANACIJI ODREĐENIH PODUZEĆA**

Članak 1.

U Zakonu o sanaciji određenih poduzeća ("Narodne novine", broj 56/95)
u članku 2. iza stavka 1. dodaje se novi stavak 2., koji glasi:

"Donošenjem odluke o otvaranju postupka sanacije određenog poduzeća
otvara se i postupak sanacije onih poduzeća koja su u njihovom pretežitom
vlasništvu odnosno čije udjele odnosno dionice pretežito drže."

Raniji stavak 2. ovoga članka postaje stavak 3.

Članak 2.

U članku 3. dodaje se novi stavak 3. koji glasi:

"Vjerovničko vijeće imenovano u skladu sa stavkom 1. ovoga članka ima
ista ovlaštenja i prema poduzećima odnosno društvima koja su u pretežitom
vlasništvu odnosno čije udjele odnosno dionice pretežito drži poduzeće
odnosno društvo koje je u postupku sanacije."

Članak 3.

Dodaje se novi članak 11a. koji glasi:

"Članak 11a.

Poduzeće odnosno društvo za koje je temeljem ovoga Zakona otvoren postupak
sanacije uskladit će svoje opće akte s odredbama Zakona o trgovačkim društvima
nakon okončanja tog postupka."

Članak 4.

Vjerovnici iz članka 2. ove Uredbe dužni su svoja potraživanja prijaviti
Hrvatskom fondu za privatizaciju u roku od 30 dana od dana stupanja na
snagu ove Uredbe.

Uz prijavu vjerovnici su dužni priložiti potvrdu ovlaštenog revizora
da je potraživanje nastalo i da se vodi u poslovnim knjigama.

Članak 5.

Hrvatski fond za privatizaciju neće priznati potraživanja vjerovnika
koja su otpisana i koja nisu unijeta u temeljni kapital prilikom pretvorbe
društvenog poduzeća.

Članak 6.

Potraživanja koja se priznaju sukladno odredbama ove Uredbe vjerovnici
mogu, umjesto naplate, pretvoriti u svoj ulog u pravnoj osobi ili otpisati.

Članak 7.

Danom primjene ove Uredbe prestaje važiti Uredba o potraživanjima prema
poduzećima i drugim pravnim osobama s područja Republike Hrvatske oslobođenim
akcijama "Bljesak" i "Oluja" i područja istočne Hrvatske koja su integrirana
u postupku mirne reintegracije ("Narodne novine", br. 43/98 i 44/98).

Članak 8.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 305-01/99-01/01
Urbroj: 5030116-99-1
Zagreb, 25. ožujka 1999.

Predsjednik
**mr. Zlatko Mateša,** v. r.

Uredba, NN 30/1999-602
## Uredba o plaćanju naknada za korištenje radnih dozvola iz kontingenata radnih dozvola za Saveznu Republiku Njemačku

### NN 30/1999 (29.3.1999.), Uredba o plaćanju naknada za korištenje radnih dozvola iz kontingenata radnih dozvola za Saveznu Republiku Njemačku

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Hrvatskoga
državnog sabora ("Narodne novine", broj 131/98), Vlada Republike Hrvatske
je na sjednici održanoj 25. ožujka 1999. godine donijela

## **UREDBU**

### **O PLAĆANJU NAKNADA ZA KORIŠTENJE RADNIH DOZVOLA IZ KONTINGENATA RADNIH DOZVOLA ZA SAVEZNU REPUBLIKU NJEMAČKU**

Članak 1.

Pravne osobe (tvrtke) koje temeljem Odluke o kriterijima i načinu raspodjele
kontingenata radnih dozvola za Saveznu Republiku Njemačku ("Narodne novine",
broj 96/94) ostvare pravo na radne dozvole dužne su po svakoj dodijeljenoj
im radnoj dozvoli uplatiti naknadu u iznosu od 7.000 kuna u državni proračun
Republike Hrvatske.

Članak 2.

Pravna osoba (tvrtka) dužna je, nakon što je obaviještena o ostvarenju
prava na radnu dozvolu, iznos iz članka 1. ove Uredbe uplatiti u šest jednakih
mjesečnih obroka.

Članak 3.

Sredstva iz članka 1. ove Uredbe koristit će se za izgradnju stanova
za osobe iz članka 23. Zakona o pravima hrvatskih branitelja iz Domovinskog
rata i članova njihovih obitelji ("Narodne novine", broj 108/96).

Članak 4.

Pravne osobe (tvrtke) koje ne uplate naknadu iz članka 1. ove Uredbe
ne mogu prava na radne dozvole ostvarivati u sljedeće tri godine.

Članak 5.

Danom primjene ove Uredbe prestaje važiti Uredba o plaćanju naknada
za korištenje radnih dozvola iz kontingenata radnih dozvola za Saveznu
Republiku Njemačku ("Narodne novine", broj 43/98).

Članak 6.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 101-03/99-01/01
Urbroj: 5030116-99-1
Zagreb, 25. ožujka 1999.

Predsjednik
**mr. Zlatko Mateša,** v. r.

Uredba, NN 30/1999-604
## Uredba o uvjetima odobravanja kredita i zajmova određenih pravnih osoba

### NN 30/1999 (29.3.1999.), Uredba o uvjetima odobravanja kredita i zajmova određenih pravnih osoba

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Hrvatskoga
državnog sabora ("Narodne novine", broj 131/98), Vlada Republike Hrvatske
je na sjednici održanoj 25. ožujka 1999. godine, donijela

## **UREDBU**

### **O UVJETIMA ODOBRAVANJA KREDITA I ZAJMOVA ODREĐENIH PRAVNIH OSOBA**

Članak 1.

Ovom Uredbom uređuju se uvjeti odobravanja financijskih kredita, odnosno
zajmova javnih poduzeća u vlasništvu Republike Hrvatske, ustanova nad kojima
osnivačka prava (vlasništvo) ima Republika Hrvatska, društva u kojima više
od 50% udjela ili dionica drže zajedno ili svaki za sebe Republika Hrvatska,
Hrvatski fond za privatizaciju, Hrvatski zavod za zdravstveno osiguranje,
Hrvatski zavod za mirovinsko osiguranje, pravnih osoba u vlasništvu odnosno
pretežitom vlasništvu jedinica lokalne samouprave i uprave, te Hrvatskog
zavoda za mirovinsko osiguranje i Hrvatskog zavoda za zdravstveno osiguranje
(u daljnjem tekstu: pravne osobe).

Članak 2.

Pravne osobe iz članka 1. ove Uredbe smiju odobravati financijske kredite
odnosno zajmove drugim pravnim osobama, uz uvjet da kamatna stopa nije
manja od kamate na Tržištu novca i kratkoročnih vrijednosnica d.d., Zagreb.

Odredba stavka 1. ovoga članka odnosi se i na odobravanje financijskih
kredita, odnosno zajmova između pravnih osoba iz članka 1. ove Uredbe.

Članak 3.

Odredbe ove Uredbe ne primjenjuju se na zajmove koje odobravaju pravne
osobe iz članka 1. ove Uredbe izravno ili putem sindikalnih podružnica
svojim zaposlenicima te na pravne osobe iz članka 1. ove Uredbe, ako odobravaju
zajmove putem Tržišta novca i kratkoročnih vrijednosnica d.d. Zagreb, kao
i na društva za osiguranje i društva za reosiguranje u pretežito državnom
vlasništvu koja, sukladno Zakonu o osiguranju, mogu odobravati zajmove
i ulagati slobodna novčana sredstva i na Hrvatski zavod za zapošljavanje.

Članak 4.

Kaznom u iznosu od 60.000 do 300.000 kuna kaznit će se za prekršaj pravna
osoba ako odobri kredit, odnosno zajam suprotno odredbama ove Uredbe.

Za prekršaj iz stavka 1. ovoga članka kaznit će se i odgovorna osoba
u pravnoj osobi kaznom u iznosu od 15.000 do 150.000 kuna.

Članak 5.

Danom primjene ove Uredbe prestaje važiti Uredba o uvjetima odobravanja
kredita i zajmova određenih pravnih osoba ("Narodne novine", br. 43/98,
44/98 i 160/98).

Članak 6.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 450-05/99-02/01
Urbroj: 5030116-99-1
Zagreb, 25. ožujka 1999.

Predsjednik
**mr. Zlatko Mateša,** v. r.

Uredba, NN 30/1999-606
## Uredba o roku za podnošenje zahtjeva za obnovu te popravak i opremanje obiteljskih kuća i stanova u hrvatskom Podunavlju

### NN 30/1999 (29.3.1999.), Uredba o roku za podnošenje zahtjeva za obnovu te popravak i opremanje obiteljskih kuća i stanova u hrvatskom Podunavlju

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Hrvatskoga
državnog sabora ("Narodne novine", broj 131/98), Vlada Republike Hrvatske
je na sjednici održanoj 25. ožujka 1999. godine donijela

## **UREDBU**

### **O ROKU ZA PODNOŠENJE ZAHTJEVA ZA OBNOVU TE POPRAVAK I OPREMANJE OBITELJSKIH KUĆA I STANOVA U HRVATSKOM PODUNAVLJU**

Članak 1.

Svi korisnici prava na obnovu, koji do dana stupanja na snagu ove Uredbe
nisu, prema odredbama Zakona o obnovi ("Narodne novine", br. 24/96, 54/96
i 87/96), podnijeli zahtjev za obnovu svojih obiteljskih kuća ili stanova
I., II., III., IV., V. ili VI. stupnja oštećenja nadležnom županijskom
uredu za poslove obnove, imaju pravo zahtjev podnijeti najkasnije do 15.
listopada 1999. godine.

Korisnici prava na obnovu koji ne podnesu zahtjev za obnovu u roku iz
stavka 1. ovoga članka gube pravo na obnovu.

Članak 2.

Iznimno od odredaba članaka 13. i 14. Zakona o obnovi, popravak u ratu
oštećenih obiteljskih kuća ili stanova koji su II. i III. stupnja oštećenja
u područjima Osječko-baranjske i Vukovarsko-srijemske županije (dalje u
tekstu: hrvatsko Podunavlje) organizira i provodi Ministarstvo razvitka
i obnove.

Radovi popravka u ratu oštećenih obiteljskih kuća i stanova iz stavka
1. ovog članka financiraju se sredstvima državnog proračuna, te drugim
sredstvima određenim posebnim propisima ili odlukama.

Članak 3.

Iznimno od odredaba članaka 15., 16. i 34. Zakona o obnovi, vlasnicima
obiteljskih kuća ili stanova i ovlaštenim korisnicima stanova koji imaju
pravni položaj prognanika, Ministarstvo razvitka i obnove dodjeljuje potporu
za opremanje kuća ili stanova (u predmetima kućanstva) bez obzira jesu
li oštećene, pod uvjetom da se vrate u svoje prebivalište u hrvatskom Podunavlju.

Članak 4.

Danom primjene ove Uredbe prestaje važiti Uredba o roku za podnošenje
zahtjeva za obnovu te o popravku i opremanju obiteljskih kuća i stanova
u hrvatskom Podunavlju ("Narodne novine", br. 44/98 i 83/98).

Članak 5.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 361-08/99-02/01
Urbroj: 5030116-98-1
Zagreb, 25. ožujka 1998.

Predsjednik
**mr. Zlatko Mateša,** v. r.

Uredba, NN 30/1999-610
## Uredba o gospodarenju šumama oslobođenim akcijama "Bljesak" i "Oluja" i šumama "Područja hrvatskog Podunavlja ranije pod upravo

### NN 30/1999 (29.3.1999.), Uredba o gospodarenju šumama oslobođenim akcijama "Bljesak" i "Oluja" i šumama "Područja hrvatskog Podunavlja ranije pod upravo

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Hrvatskog
državnog sabora ("Narodne novine", broj 131/98), Vlada Republike Hrvatske
je na sjednici održanoj 25. ožujka 1999. godine, donijela

## **UREDBU**

### **O GOSPODARENJU ŠUMAMA OSLOBOĐENIM AKCIJAMA "BLJESAK" I "OLUJA" I ŠUMAMA "PODRUČJA HRVATSKOG PODUNAVLJA RANIJE POD UPRAVOM UN"**

Članak 1.

Ovom Uredbom propisuje se gospodarenje šumama oslobođenih akcijama "Bljesak"
i "Oluja" i šumama "Područja hrvatskoga Podunavlja ranije pod upravom UN".

Članak 2.

Šumama prema članku 1. ove Uredbe gospodarit će se na osnovi godišnjeg
plana gospodarenja.

Izvršenje godišnjeg plana gospodarenja smatra se godinom izvršenja revidirane
odnosno obnovljene osnove gospodarenja gospodarskom jedinicom ili programa
za gospodarenje šumama.

Članak 3.

Danom primjene ove Uredbe prestaje važiti Uredba o gospodarenju šumama
oslobođenim akcijama "Bljesak" i "Oluja" i šumama "Područja hrvatskog Podunavlja
ranije pod upravom UN" ("Narodne novine", broj 44/98).

Članak 4.

Ova Uredba stupa na snagu danom objave u "Narodnim novinama", a primjenjuje
se od 1. travnja 1999. godine.

Klasa: 321-01/99-01/01
Urbroj: 5030116-99-1
Zagreb, 25. ožujka 1999.

Predsjednik
**mr. Zlatko Mateša,** v. r.

Uredba, NN 30/1999-611
## Rješenje o razrješenju predsjednika, članova i tajnika Komisije za davanje u zakup lovišta na površinama zemljišta u vlasništvu države

### NN 30/1999 (29.3.1999.), Rješenje o razrješenju predsjednika, članova i tajnika Komisije za davanje u zakup lovišta na površinama zemljišta u vlasništvu države

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 37. stavka 2. Zakona o lovu ("Narodne novine",
br. 10/94 i 44/98), Vlada Republike Hrvatske je na sjednici održanoj 25.
ožujka 1999. godine donijela

## **RJEŠENJE**

### **O RAZRJEŠENJU PREDSJEDNIKA, ČLANOVA I TAJNIKA KOMISIJE ZA DAVANJE U ZAKUP LOVIŠTA NA POVRŠINAMA ZEMLJIŠTA U VLASNIŠTVU DRŽAVE**

I.

Razrješuje se FRANJO PREBANIĆ dužnosti predsjednika Komisije za davanje
u zakup lovišta na površinama zemljišta u vlasništvu države.

II.

Razrješuju se dužnosti članovi Komisije za davanje u zakup lovišta na
površinama zemljišta u vlasništvu države:

- dr. MARCEL MAJSEC

- MILE ĐODAN.

III.

Razrješuje se SILVIO NEGRO dužnosti tajnika Komisije za davanje i zakup
lovišta na površinama zemljišta u vlasništvu države.

Klasa: 080-02/99-02/27
Urbroj: 50304/2-99-01
Zagreb, 25. ožujka 1999.

Predsjednik **mr. Zlatko Mateša,** v. r.

Rješenje, NN 30/1999-612
## Rješenje o imenovanju predsjednika, članova i tajnika Komisije za davanje u zakup lovišta na površinama zemljišta u vlasništvu države

### NN 30/1999 (29.3.1999.), Rješenje o imenovanju predsjednika, članova i tajnika Komisije za davanje u zakup lovišta na površinama zemljišta u vlasništvu države

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 37. stavka 2. Zakona o lovu ("Narodne novine",
br. 10/94 i 44/98), Vlada Republike Hrvatske je na sjednici održanoj 25.
ožujka 1999. godine donijela

## **RJEŠENJE**

### **O IMENOVANJU PREDSJEDNIKA, ČLANOVA I TAJNIKA KOMISIJE ZA DAVANJE U ZAKUP LOVIŠTA NA POVRŠINAMA ZEMLJIŠTA U VLASNIŠTVU DRŽAVE**

I.

Imenuje se MIRKO KOVAČEV predsjednikom Komisije za davanje u zakup lovišta
na površinama zemljišta u vlasništvu države.

II.

Za članove Komisije za davanje u zakup lovišta na površinama zemljišta
u vlasništvu države, imenuju se:

- dr. MARIJAN GRUBEŠIĆ

- DARKO PAVLAK

- ANTUN TERZIĆ.

III.

Za tajnika Komisije za davanje u zakup lovišta na površinama zemljišta
u vlasništvu države, imenuje se BRANKO IVIČEK.

Klasa: 080-02/99-01/49
Urbroj: 50304/2-99-01
Zagreb, 25. ožujka 1999.

Predsjednik **mr. Zlatko Mateša,** v. r.

Rješenje, NN 30/1999-613
## Rješenje o razrješenju predsjednika, članova i tajnika Komisije za davanje koncesije prava lova u lovištima na površinama zemljišta u vlasništvu države

### NN 30/1999 (29.3.1999.), Rješenje o razrješenju predsjednika, članova i tajnika Komisije za davanje koncesije prava lova u lovištima na površinama zemljišta u vlasništvu države

# **VLADA REPUBLIKE HRVATSKE**

Na temelju članka 30. stavka 4. Zakona o Vladi Republike Hrvatske ("Narodne
novine, broj 101/98) i članka 21. stavka 4. Zakona o lovu ("Narodne novine",
br. 10/94 i 44/98), Vlada Republike Hrvatske je na sjednici održanoj 25.
ožujka 1999. godine donijela

## **RJEŠENJE**

### **O RAZRJEŠENJU PREDSJEDNIKA, ČLANOVA I TAJNIKA KOMISIJE ZA DAVANJE KONCESIJE PRAVA LOVA U LOVIŠTIMA NA POVRŠINAMA ZEMLJIŠTA U VLASNIŠTVU DRŽAVE**

I.

Razrješuje se DUBRAVKO NOVAK dužnosti predsjednika Komisije za davanje
koncesije prava lova u lovištima na površinama zemljišta u vlasništvu države.

II.

Razrješuju se dužnosti članovi Komisije za davanje koncesije prava lova
u lovištima na površinama zemljišta u vlasništvu države:

- DOMINIK RAGUŽ

- MLADEN MARKAČ

- DRAGUTIN GAJSKI

- IVAN TARNAJ.

III.

Razrješuje se SILVIO NEGRO dužnosti tajnika Komisije za davanje koncesije
prava lova u lovištima na površinama zemljišta u vlasništvu države.

Klasa: 080-02/99-02/28
Urbroj: 50304/2-99-01
Zagreb, 25. ožujka 1999.

Predsjednik **mr. Zlatko Mateša,** v. r.

Rješenje, NN 30/1999-614
## Rješenje o imenovanju predsjednika, članova i tajnika Komisije za davanje koncesije prava lova u lovištima na površinama zemljišta u vlasništvu države

### NN 30/1999 (29.3.1999.), Rješenje o imenovanju predsjednika, članova i tajnika Komisije za davanje koncesije prava lova u lovištima na površinama zemljišta u vlasništvu države

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 21. stavka 4. Zakona o lovu ("Narodne novine",
br. 10/94 i 44/98), Vlada Republike Hrvatske je na sjednici održanoj 25.
ožujka 1999. godine donijela

## **RJEŠENJE**

### **O IMENOVANJU PREDSJEDNIKA, ČLANOVA I TAJNIKA KOMISIJE ZA DAVANJE KONCESIJE PRAVA LOVA U LOVIŠTIMA NA POVRŠINAMA ZEMLJIŠTA U VLASNIŠTVU DRŽAVE**

I.

Imenuje se ROBERT LAGINJA predsjednikom Komisije za davanje koncesije
prava lova u lovištima na površinama zemljišta u vlasništvu države.

II.

Za članove Komisije za davanje koncesije prava lova u lovištima na površinama
zemljišta u vlasništvu države, imenuje se:

- IVAN TARNAJ

- ĐURO DEČAK

- mr. DAVORIN TEPEŠ

- DUBRAVKO NOVAK.

III.

Za tajnika Komisije za davanje koncesije prava lova u lovištima na površinama
zemljišta u vlasništvu države, imenuje se MILE ĐODAN.

Klasa: 080-02/99-01/50
Urbroj: 50304/2-99-01
Zagreb, 25. ožujka 1999.

Predsjednik **mr. Zlatko Mateša,** v. r.

Rješenje, NN 30/1999-615
## Rješenje o početku rada Carinske ispostave Dvor Carinarnice Zagreb

### NN 30/1999 (29.3.1999.), Rješenje o početku rada Carinske ispostave Dvor Carinarnice Zagreb

# **CARINSKA UPRAVA**

Na temelju članka 14. stavka 2. Zakona o carinskoj službi ("Narodne
novine", br. 53/91 i 106/93), ravnatelj Carinske uprave donosi

## **RJEŠENJE**

### **O POČETKU RADA CARINSKE ISPOSTAVE DVOR CARINARNICE ZAGREB**

I. Carinska ispostava Dvor, kao ustrojstvena jedinica Carinarnice Zagreb
počinje raditi od 7. travnja 1999. godine.

II. Ovo rješenje stupa na snagu danom donošenja.

Klasa: 023-01/99-01/48
Urbroj: 513-02-1820/1-99-1
Zagreb, 24. ožujka 1999.

Ravnatelj
**mr. Josip Knezić,** v. r.

Rješenje, NN 30/1999-616
## Izmjene i dopune Programa posebnog dijela državnog stručnog ispita za službenike u djelatnosti socijalne skrbi

### NN 30/1999 (29.3.1999.), Izmjene i dopune Programa posebnog dijela državnog stručnog ispita za službenike u djelatnosti socijalne skrbi

# MINISTARSTVO RADA I SOCIJALNE SKRBI

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine", broj 74/94,
86/94 i 7/95) i članka 25. stavka 3. Uredbe o stručnom osposobljavanju
i usavršavanju državnih službenika ("Narodne novine", broj 45/95) ministar
rada i socijalne skrbi, donosi

## **IZMJENE I DOPUNE**

### **PROGRAMA POSEBNOG DIJELA DRŽAVNOG STRUČNOG ISPITA ZA SLUŽBENIKE U DJELATNOSTI SOCIJALNE SKRBI**

I.

U Programu posebnog dijela državnog stručnog ispita ("Narodne novine",
br. 26/98) u točki I. iza riječi "oblasti socijalne skrbi" dodaju se riječi
"i obiteljsko pravne zaštite".

II.

U točki V. podtočka 4. mijenja se i glasi:

"Obiteljski zakon ("Narodne novine", br. 162/98) i podzakonski akt".

U točki V. podtočki 10. briše se.

U točki V. podtočki 14. riječi "duševnom zdravlju i" brišu se.

III.

Iza točke V. dodaje se nova točka Va. koja glasi:

"Pravni izvori za polaganje posebnog dijela državnog stručnog ispita
za službenike u djelatnosti socijalne skrbi su i sve izmjene i dopune propisa
utvrđenih ovim Programom, a koji će stupiti na snagu nakon objave ovog
Programa, kao i novi propis iz područja iz kojih se polaže posebni dio
ovoga ispita, ako je od dana njihove primjene do dana polaganja stručnog
ispita prošlo najmanje mjesec dana".

IV.

Ove Izmjene i dopune programa stupaju na snagu osmog dana od dana objave
u "Narodnim novinama".

Klasa: 550-01/98-01/111
Urbroj: 524-01-99-11
Zagreb, 25. veljače 1999.

Ministar
**Joso Škara,** v. r.

Izmjene i dopune, NN 30/1999-618
## Odluka o aktualnoj vrijednosti mirovine od 1

### NN 31/1999 (31.3.1999.), Odluka o aktualnoj vrijednosti mirovine od 1

# VLADA REPUBLIKE HRVATSKE

Na temelju članka 175. Zakona o mirovinskom osiguranju ("Narodne novine",
broj 102/98), Vlada Republike Hrvatske je na sjednici održanoj 29. ožujka
1999. godine donijela

## **ODLUKU**

### **O AKTUALNOJ VRIJEDNOSTI MIROVINE OD 1. SIJEČNJA 1999. GODINE**

I.

Aktualna vrijednost mirovine za jedan osobni bod od 1. siječnja 1999.
godine iznosi 35,16 kuna.

II.

Na dan stupanja na snagu ove Odluke prestaje važiti Privremena odluka
o aktualnoj vrijednosti mirovine od 1. siječnja 1999. godine ("Narodne
novine", broj 6/99).

III.

Ova Odluka stupa na snagu danom donošenja, objavljuje se u "Narodnim
novinama", a primjenjuje se od 1. siječnja 1999. godine.

Klasa: 140-01/99-01/01
Urbroj: 5030104-99-3
Zagreb, 29. ožujka 1999.

Predsjednik
**mr. Zlatko Mateša,** v. r.

Odluka, NN 31/1999-620
## Odluka o izmjenama uvjeta i načina kreditiranja po Kreditnom programu zapošljavanja razvojačenih pripadnika Hrvatske vojske

### NN 31/1999 (31.3.1999.), Odluka o izmjenama uvjeta i načina kreditiranja po Kreditnom programu zapošljavanja razvojačenih pripadnika Hrvatske vojske

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98), Vlada Republike Hrvatske je na sjednici održanoj
25. ožujka 1999. godine, donijela

## **ODLUKU**

### **O IZMJENAMA UVJETA I NAČINA KREDITIRANJA PO KREDITNOM PROGRAMU ZAPOŠLJAVANJA RAZVOJAČENIH PRIPADNIKA HRVATSKE VOJSKE**

I.

Sukladno zahtjevima korisnika kredita, Vlada Republike Hrvatske odobrava
produženje počeka odobrenih kredita od tri (3) godine i roka otplate od
tri (3) godine, korisnicima koji su namjenski iskoristili kredit.

Odobrenim promjenama uvjeta reprogramirala bi se dospjela i nedospjela
potraživanja, počev od 1. siječnja 1999. godine.

Za vrijeme odobrenog počeka iz stavka 1. ove točke, kamate se ne bi
obračunavale ni naplaćivale.

II.

U slučajevima smrti korisnika kredita, na prijedlog Podpovjerenstva
za praćenje zapošljavanja razvojačenih nezaposlenih hrvatskih branitelja,
Hrvatska banka za obnovu i razvitak izvršit će otpis glavnice i kamate.

III.

Kontrolu namjenskog korištenja kredita obavljat će Inspekcijska služba
Hrvatskog zavoda za zapošljavanje, Podpovjerenstvo za praćenje zapošljavanja
razvojačenih nezaposlenih hrvatskih branitelja i Hrvatska banka za obnovu
i razvitak.

IV.

Ova Odluka stupa na snagu danom donošenja i objavit će se u "Narodnim
novinama."

Klasa: 450-02/96-01/01
Urbroj: 5030109-99-2
Zagreb, 25. ožujka 1999.

Predsjednik
**mr. Zlatko Mateša,** v. r.

Odluka, NN 31/1999-621
## Rješenja o odobrenju i rješenja o oduzimanju odobrenja za stavljanje u promet gotovih lijekova u Republici Hrvatskoj u razdoblju od 11

### NN 31/1999 (31.3.1999.), Rješenja o odobrenju i rješenja o oduzimanju odobrenja za stavljanje u promet gotovih lijekova u Republici Hrvatskoj u razdoblju od 11

# **MINISTARSTVO ZDRAVSTVA**

Na temelju članka 19. stavka 3. i članka 21., a u svezi sa odredbom
članka 20. stavka 2. Zakona o lijekovima i medicinskim proizvodima ("Narodne
novine" br. 124/97) ministar zdravstva Republike Hrvatske donio je sljedeća

## **RJEŠENJA**

### **O ODOBRENJU I RJEŠENJA O ODUZIMANJU ODOBRENJA ZA STAVLJANJE U PROMET GOTOVIH LIJEKOVA U REPUBLICI HRVATSKOJ U RAZDOBLJU OD 11. SVIBNJA 1998. GODINE DO 31. PROSINCA 1998. GODINE**

|  |
| --- |
| (podijeljena na 4 dijela radi lakšeg učitavanja) |
| **[I. dio](dodatni/372071.htm)** |
| **[II. dio](dodatni/372072.htm)** |
| **[III. dio](dodatni/372073.htm)** |
| **[IV. dio](dodatni/372074.htm)** |

Rješenje, NN 31/1999-623
## Pravilnik o izmjeni i dopuni Pravilnika o standardima i normativima prava iz obveznog zdravstvenog osiguranja za 1999. godinu

### NN 31/1999 (31.3.1999.), Pravilnik o izmjeni i dopuni Pravilnika o standardima i normativima prava iz obveznog zdravstvenog osiguranja za 1999. godinu

# **HRVATSKI ZAVOD ZA ZDRAVSTVENO OSIGURANJE**

Na osnovi odredbi članka 17. stavka 3. Zakona o zdravstvenom osiguranju
("Narodne novine" broj 1/97 - pročišćeni tekst, 109/97, 13/98, 88/98 i
10/99), članka 18. Zakona o zdravstvenoj zaštiti ("Narodne novine" broj
1/97 - pročišćeni tekst) i članka 14. Statuta Hrvatskog zavoda za zdravstveno
osiguranje ("Narodne novine" br. 1/94), Upravno vijeće Hrvatskog zavoda
za zdravstveno osiguranje na 11. sjednici održanoj 26. ožujka 1999. godine,
donijelo je

## **PRAVILNIK**

### **O IZMJENI I DOPUNI PRAVILNIKA O STANDARDIMA I NORMATIVIMA PRAVA IZ OBVEZNOG ZDRAVSTVENOG OSIGURANJA ZA 1999. GODINU**

Članak 1.

U Pravilniku o standardima i normativima prava iz obveznog zdravstvenog
osiguranja za 1999. godinu ("Narodne novine" br. 165/98) u članku 13. u
tablici 1. - Kadrovski normativi u zdravstvenim djelatnostima na primarnoj
razini i standardni broj osiguranih osoba po timu u napomeni ispod tablice
pod oznakom "\*\*" u drugom retku broj: "1200" zamjenjuje se brojem: "1500",
a napomena pod oznakom "\*\*\*\*" mijenja se i glasi: "osnova ugovaranja je
broj osiguranih osoba na području mjerodavnog doma zdravlja, odnosno mjerodavnog
zavoda za javno zdravstvo županije odnosno Grada Zagreba".

Članak 2.

Ovaj Pravilnik stupa na snagu danom objave u "Narodnim novinama".

Klasa: 025-04/99-01/35
Urbroj: 338-01-04-99-1
Zagreb, 26. ožujka 1999.

Predsjednik
Upravnog vijeća Hrvatskog zavoda za zdravstveno osiguranje
**doc. dr. sc. Mate Ljubičić,** v. r.

Pravilnik, NN 31/1999-625
## Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim djelatnicima za 1999. godinu

### NN 31/1999 (31.3.1999.), Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim djelatnicima za 1999. godinu

# **HRVATSKI ZAVOD ZA ZDRAVSTVENO OSIGURANJE**

Na osnovi odredbi članka 65. Zakona o zdravstvenom osiguranju ("Narodne
novine" br. 1/97 - pročišćeni tekst, 109/97, 13/98, 88/98 i 10/99), Upravno
vijeće Hrvatskog zavoda za zdravstveno osiguranje na 11. sjednici, održanoj
26. ožujka 1999. godine, donijelo je

## **ODLUKU**

### **O IZMJENI I DOPUNI ODLUKE O OSNOVAMA ZA SKLAPANJE UGOVORA SA ZDRAVSTVENIM USTANOVAMA I PRIVATNIM ZDRAVSTVENIM DJELATNICIMA ZA 1999. GODINU**

Članak 1.

U Odluci o osnovama za sklapanje ugovora sa zdravstvenim ustanovama
i privatnim zdravstvenim djelatnicima za 1999. godinu ("Narodne novine"
br. 165/98 i 20/99) u članku 12. stavka 5. mijenja se i glasi:

"Zavod će tromjesečno obavljati usklađenje na način da će:

- kada provjerom utvrdi da je došlo do promjene broja opredijeljenih
osiguranih osoba izvršiti izmjenu sklopljenog ugovora o provođenju zdravstvene
zaštite s primjenom od prvog dana u mjesecu kako je promjena utvrđena

- u slučaju kada se broj opredijeljenih osiguranih osoba u Popisu promijeni
jer je neprijeporno utvrđeno da su se osigurane osobe nalazile na dva ili
više Popisa, izvršiti izmjenu sklopljenog ugovora o provođenju zdravstvene
zaštite s primjenom od dana stupanja na snagu ugovora o provođenju zdravstvene
zaštite za 1999. godinu."

Članak 2.

U članku 13. u stavci 2. u stupcu "Zdravstvene ustanove i privatni zdravstveni
djelatnici u zakupu u domu zdravlja" broj: "850" zamjenjuje se brojem:
"600", broj: "500" zamjenjuje se brojem: "400", broj: "3000" zamjenjuje
se brojem: "2500", broj: "1250" zamjenjuje se brojem: "900", a u stupcu
"Do sada ugovoreni privatni zdravstveni djelatnici u vlastitom prostoru"
broj: "3000" zamjenjuje se brojem: "2500".

Članak 3.

U članku 18. stavka 2. mijenja se i glasi:

"U standard iz stavke 1. ovog članka uključen je broj osiguranih osoba
na području doma zdravlja."

Članak 4.

Ova Odluka stupa na snagu danom objave u "Narodnim novinama".

Klasa: 025-04/99-01/36
Urbroj: 338-01-04-99-1
Zagreb, 26. ožujka 1999.

Predsjednik
Upravnog vijeća Hrvatskog zavoda
za zdravstveno osiguranje
**doc. dr. sc. Mate Ljubičić,** v. r.

Odluka, NN 31/1999-626
## Odluka o izmjenama Odluke o osnovici, stopi doprinosa, načinu obračuna i plaćanja doprinosa za zdravstvenu zaštitu stranaca u Republici Hrvatskoj

### NN 31/1999 (31.3.1999.), Odluka o izmjenama Odluke o osnovici, stopi doprinosa, načinu obračuna i plaćanja doprinosa za zdravstvenu zaštitu stranaca u Republici Hrvatskoj

# HRVATSKI ZAVOD ZA ZDRAVSTVENO OSIGURANJE

Na osnovi članka 2. stavke 5. članka 4. i članka 5. Zakona o zdravstvenoj
zaštiti stranaca u Republici Hrvatskoj ("Narodne novine" broj 114/97),
te članka 14. Statuta Hrvatskog zavoda za zdravstveno osiguranje ("Narodne
novine" broj 1/94), Upravno vijeće Hrvatskog zavoda za zdravstveno osiguranje
na 11. sjednici, održanoj 26. ožujka 1999. godine, donijelo je

## **ODLUKU**

### **O IZMJENAMA ODLUKE O OSNOVICI, STOPI DOPRINOSA, NAČINU OBRAČUNA I PLAĆANJA DOPRINOSA ZA ZDRAVSTVENU ZAŠTITU STRANACA U REPUBLICI HRVATSKOJ**

Članak 1.

U Odluci o osnovici, stopi doprinosa, načinu obračuna i plaćanja doprinosa
za zdravstvenu zaštitu stranaca u Republici Hrvatskoj ("Narodne novine"
broj 27/98 - u daljnjem tekstu: Odluka) u članku 2. brojka: "4.110,00"
zamjenjuje se brojkom: "4.489,00".

Članak 2.

U članku 3. stavci 1. Odluke brojka: "2.740,00" zamjenjuje se brojkom
"3.000,00". U stavci 2. brojka: "1.370,00" zamjenjuje se brojkom: "1.500,00".

Članak 3.

U članku 4. Odluke brojka: "1.370,00" zamjenjuje se brojkom: "1.500,00".

Članak 4.

U članku 5. Odluke brojka: "1.370,00" zamjenjuje se brojkom: "1.500,00".

Članak 5.

U članku 6. stavci 1. Odluke brojka: "2.740,00" zamjenjuje se brojkom:
"3.000,00". U stavci 2. brojka: "1.370,00" zamjenjuje se brojkom: "1.500,00".

Članak 6.

U članku 7. Odluke brojka: "1.370,00" zamjenjuje se brojkom: "1.500,00".

Članak 7.

Ova Odluka stupa na snagu osmog dana nakon objave u "Narodnim novinama",
a primjenjuje se od 1. travnja 1999. godine.

Klasa: 025-04/99-01/52
Urbroj: 338-01-04-99-1
Zagreb, 26. ožujka 1999.

Predsjednik
Upravnog vijeća Hrvatskog zavoda
za zdravstveno osiguranje
**doc. dr. sc. Mate Ljubičić,** v. r.

Odluka, NN 31/1999-627
## Odluka o izmjenama i dopunama Odluke o sadržaju i obliku isprave kojom se dokazuje status osigurane osobe Hrvatskog zavoda za zdravstveno osiguranje

### NN 31/1999 (31.3.1999.), Odluka o izmjenama i dopunama Odluke o sadržaju i obliku isprave kojom se dokazuje status osigurane osobe Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

Na osnovi članka 79. i 104. Zakona o zdravstvenom osiguranju ("Narodne
novine" br. 1/97 - pročišćeni tekst, 109/97, 13/98, 88/98 i 10/99), i članka
14. točke 8. Statuta Hrvatskog zavoda za zdravstveno osiguranje ("Narodne
novine" broj 1/94), Upravno vijeće Hrvatskog zavoda za zdravstveno osiguranje
na 11. sjednici, održanoj 26. ožujka 1999. godine, donijelo je

## **ODLUKU**

### **O IZMJENAMA I DOPUNAMA ODLUKE O SADRŽAJU I OBLIKU ISPRAVE KOJOM SE DOKAZUJE STATUS OSIGURANE OSOBE HRVATSKOG ZAVODA ZA ZDRAVSTVENO OSIGURANJE**

Članak 1.

U Odluci o sadržaju i obliku isprave kojom se dokazuje status osigurane
osobe Hrvatskog zavoda za zdravstveno osiguranje ("Narodne novine" broj
57/94 i 140/97) u članku 6. stavci 2. podstavci 1. iza broja: "8.", dodaju
se brojevi: "11.," i "12.," a u podstavci 2. brišu se brojevi: "11.," i
"12.,".

Članak 2.

Ova Odluka stupa na snagu osmog dana nakon objave u "Narodnim novinama".

Klasa: 025-04/99-01/39
Urbroj: 338-01-04-99-1
Zagreb, 26. ožujka 1999.

Predsjednik
Upravnog vijeća Hrvatskog zavoda
za zdravstveno osiguranje
**doc. dr. sc. Mate Ljubičić,** v. r.

Odluka, NN 31/1999-628
## Rješenje Ustavnog suda Republike Hrvatske broj U-III-64 od 8

### NN 31/1999 (31.3.1999.), Rješenje Ustavnog suda Republike Hrvatske broj U-III-64 od 8

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Jurice Malčića, kao predsjednika Vijeća te sudaca Mladena Žuvele i
mr. Vojislava Kučekovića, kao članova Vijeća u postupku povodom ustavne
tužbe V. V. iz S. I. Z., na sjednici Vijeća održanoj 8. ožujka 1999. godine,
jednoglasno je donio

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

V. V. iz S. I. Z., podnio je ustavnu tužbu u povodu rješenja Općinskog
državnog odvjetništva u Z., broj: DO-KN-4622/98 od 11. studenoga 1998.
godine, kojim rješenjem se odbacuje prijedlog za pokretanje kaznenog postupka
i kaznena prijava podnositelja ustavne tužbe.

Podnositelj ustavne tužbe smatra da mu je navedenim rješenjem povrijeđeno
ustavno pravo iz članka 19. Ustava Republike Hrvatske.

Ustavna tužba nije dopuštena.

Odredbom članka 28. stavka 1. Ustavnog zakona o Ustavnom sudu Republike
Hrvatske ("Narodne novine", broj 13/91, nastavno: Ustavni zakon) propisano
je da svatko može podnijeti ustavnu tužbu ako smatra da mu je odlukom sudbene,
upravne vlasti, ili drugih tijela koja imaju javne ovlasti povrijeđeno
jedno od Ustavom utvrđenih sloboda i prava čovjeka i građanina.

Rješenje Općinskog državnog odvjetništva kojim se odbacuje prijedlog
za pokretanje kaznenog postupka i kaznena prijava nije odluka u smislu
članka 28. Ustavnog zakona i povodom njega nije dopušteno podnijeti ustavnu
tužbu.

S obzirom da u konkretnom slučaju nema pretpostavke za odlučivanje o
biti stvari riješeno je kao u izreci, temeljem članka 26. Ustavnog zakona,
a u svezi s člankom 58. Poslovnika Ustavnog suda Republike Hrvatske ("Narodne
novine", broj 29/94).

Odluka o objavi temelji se na odredbi članka 20. stavka 1. Ustavnog
zakona.

Broj: U-III-64/1999
Zagreb, 8. ožujka 1999.

USTAVNI SUD REPUBLIKE HRVATSKE

Predsjednik Vijeća
**Jurica Malčić,** v. r.

Rješenje, NN 31/1999-633